open-index/open-wikipedia-markdown huggingface dataset:
กวางรูดอล์ฟ

thumb|ภาพเคลื่อนไหวซานตาคลอสขี่กวางรูดอล์ฟ
**รูดอล์ฟ** () เป็นหนึ่งในกวาง 9 ตัวของซานตาคลอส แต่กวางที่มีการพูดถึงมากที่สุดก็คือ กวางรูดอล์ฟ มันเป็นกวางสายพันธุ์เรนเดียร์ มีเอกลักษณ์เฉพาะตัว คือ จมูกสีแดง

## ตำนานเกี่ยวกับกวางรูดอล์ฟ
รูดอล์ฟ เป็นลูกกวางของพ่อกวางที่มีชื่อว่า ดอนเนอร์ รูดอล์ฟถูกเพื่อน ๆ ของมันหัวเราะเยาะเย้ยอยู่เป็นประจำเนื่องจากจมูกที่มีสีแดงซึ่งแตกต่างจากพรรคพวก เมื่อวันคริสต์มาสอีฟ (วันก่อนวันคริสต์มาสหนึ่งวัน) วันหนึ่ง ซานตาคลอสกำลังเดินทางไปให้ของขวัญกับเด็ก ๆ แต่แล้วก็มีหมอกทึบจัด จนซานตาคลอสคิดจะยกเลิกให้ของขวัญแล้ว แต่ซานตาคลอสเห็นสีแดงของจมูกของรูดอล์ฟ จึงคิดว่าจมูกสีแดงสว่างของมันอาจเป็นไฟส่องทางได้ จึงนำมันมาขี่ และสามารถให้ของขวัญเด็ก ๆ ได้ตามเป้าหมาย ซานตาคลอสจึงให้รูดอล์ฟเป็นกวางตัวหน้าสุดของขบวน และข้างหลังของรูดอล์ฟมีกวางอีก 8 ตัว รูดอล์ฟจึงเป็นกวางที่มีบุญคุณต่อซานตาคลอสมากที่สุด

### รายชื่อของกวางแต่ละตัวในเทียมเลื่อนของซานตาคลอส
* แดสเชอร์
* แดนเซอร์
* แพรนเซอร์
* วิกเซ่น
* โคเม็ต
* คิวปิด
* ดันเดอร์
* วิกเซ่ม
* รูดอล์ฟ

### การวิจัยว่ากวางของซานตาคลอสเป็นเพศอะไร
ดร.อลิซ บลูแม็กเลนดอน ผู้เชี่ยวชาญด้านสัตว์ป่าโดยเฉพาะกวาง จากมหาวิทยาลัยเท็กซัส เอแอนด์เอ็ม สหรัฐ มีความคิดเห็นว่า กวางเรนเดียร์ของซานตาคลอสทุกตัวเป็นตัวเมีย เหตุที่เป็นเพศเมียก็เพราะ กวางตัวผู้จะสลัดเขาในช่วงคริสต์มาส แต่ตัวเมียจะเก็บเขาไว้จนถึงเดือนกุมภาพันธ์-มีนาคม

แต่ ดร.เกร็ก ฟินสตัด หัวหน้าโครงการศึกษาเรนเดียร์ จากมหาวิทยาลัยอลาสกา แฟร์แบงก์ สหรัฐอเมริกา ค้านว่า เรนเดียร์ของซานตาคลอสอาจเป็นตัวผู้ที่เป็นหมัน หรือ เรียกว่า “สเตียร์” ที่จะคงเขาไว้จนถึงช่วงเวลาเดียวกับตัวเมีย ดร.ฟินสตัด ยังกล่าวต่อไปอีกว่า นักลากเลื่อนส่วนใหญ่ใช้ “สเตียร์” ในช่วงฤดูหนาว เพราะในช่วงฤดูหนาว ตัวเมียส่วนใหญ่จะตั้งท้อง เนื่องจากฤดูติดสัดอยู่ในช่วงฤดูร้อนจนถึงฤดูใบไม้ร่วง ไม่มีนักลากเลื่อนคนใดอยากใช้กวางท้องลากเลื่อน

จึงไม่สามารถสรุปได้ว่ากวางของซานตาคลอสนั้นเป็นเพศอะไร

## อ้างอิง

หมวดหมู่:ตัวละครที่เป็นกวางและกวางมูส
หมวดหมู่:ตัวละครคริสต์มาส
หมวดหมู่:ซานตาคลอสในบันเทิงคดี
มิสแกรนด์ซาริเยอร์

**มิสแกรนด์ซาริเยอร์** (***') เป็นการประกวดนางงามระดับเขตของ[[:en:Sarikei Division|เขตซาริเยอร์]], [[รัฐซาราวัก]], [[ประเทศมาเลเซีย]] เพื่อคัดเลือกตัวแทนเข้าร่วมการประกวด[[มิสแกรนด์ซาราวัก]] เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2018 โดยผู้ที่ได้ตำแหน่งชนะเลิศและรองชนะเลิศอันดับที่ 1 ในการประกวด จะได้เป็นตัวแทนของเขตในการประกวด[[มิสแกรนด์ซาราวัก]] เพื่อหาตัวแทนระดับรัฐสำหรับการประกวดระดับชาติบนเวที[[มิสแกรนด์มาเลเซีย]] ผู้อำนวยการกองประกวดมิสแกรนด์ซาริเยอร์คนปัจจุบัน คือ '''อับดุลละห์ ชุลฮิ''' (Abdullah Sulhi) ซึ่งได้รับสิทธิ์ในการจัดประกวดมิสแกรนด์ซาริเยอร์จากองค์กรมิสแกรนด์ซาราวักมาตั้งแต่ ปี ค.ศ. 2018 เป็นต้นมา

== ผู้ดำรงตำแหน่ง ==


== รองชนะเลิศ ==

== ผลงานการเข้าประกวดระดับรัฐ ==
=== มิสแกรนด์ซาราวัก ===
*  ชนะเลิศ
*  รองชนะเลิศ
*  เข้ารอบสุดท้าย



== การจัดประกวด ==
=== มิสแกรนด์ซาริเยอร์ 2018 ===

มิสแกรนด์ซาริเยอร์ 2018 (***') เป็นการจัดประกวดมิสแกรนด์ซาริเยอร์แรก ผู้ที่ได้รับตำแหน่งมิสแกรนด์ซาริเยอร์ 2018 และรองชนะเลิศอันดับที่ 1 จะได้เป็นตัวแทนของเขตในการประกวดมิสแกรนด์ซาราวัก 2018 ซึ่งจะถูกจัดขึ้นในช่วงต้นปี ค.ศ. 2018 ณ เมืองซีบู, รัฐซาราวัก ทั้งนี้ การจัดประกวดมิสแกรนด์ซาริเยอร์ 2018 รอบสุดท้ายถูกจัดขึ้นเมื่อวันที่ 26 พฤศจิกายน ค.ศ. 2017 ศาลาประชมคมเมืองเซอริเยอร์ (Sarikei Civic Centre), ถนนเนงียลอง, เมืองเซอริเยอร์, อำเภอเซอริเยอร์, ซาราวัก, มาเลเซีย ผู้ชนะการประกวดในครั้งนี้ คือ **เธเรซา เซรี กอร์ดอน** (Theresa Seri Gordon)

ผู้เข้าประกวดที่ผ่านการคัดเลือกเข้าสู่การประกวดมิสแกรนด์ซาริเยอร์ 2018 รอบสุดท้าย มีดังนี้
*  ชนะเลิศ
*  รองชนะเลิศ
*  เข้ารอบสุดท้าย

## รายนามผู้อำนวยการกองประกวดมิสแกรนด์ซาริเยอร์

## ดูเพิ่ม
* มิสแกรนด์อินเตอร์เนชันแนล
* มิสแกรนด์มาเลเซีย

## อ้างอิง

หมวดหมู่:มิสแกรนด์มาเลเซีย
ซีอีวีคัพ

**ซีอีวีคัพ** () เป็นการแข่งขันวอลเลย์บอลระดับชั้นที่สองของสโมสรวอลเลย์บอลในทวีปยุโรป รองจากซีอีวีแชมเปียนส์ลีก และจัดการแข่งขันขึ้นเป็นประจำทุกปี ซึ่งอยู่ภายใต้การกำกับของสมาพันธ์วอลเลย์บอลยุโรป (ซีอีวี) นับตั้งแต่ก่อตั้งการแข่งขันขึ้นได้ใช้ชื่อว่า **ซีอีวีคัพวินเนอร์คัพ** (CEV Cup Winners' Cup)

โดยตั้งแต่ฤดูกาล 2000-01 ได้มีการเปลี่ยนชื่อการแข่งขันเป็น **ซีอีวีท็อปทีมคัพ** (CEV Top Teams Cup) และตั้งแต่ฤดูกาล 2007-08 ได้มีการเปลี่ยนชื่อการแข่งขันเป็น **ซีอีวีคัพ** (CEV Cup) ซึ่งการแข่งขัน**ซีอีวีคัพ** เดิมได้เปลี่ยนชื่อเป็น ซีอีวีแชลเลนจ์คัพ (CEV Challenge Cup)

## ชื่อก่อนหน้า
* 1972-2000 – ซีอีวีคัพวินเนอส์คัพ (CEV Cup Winners' Cup)
* 2000-2007 – ซีอีวีท็อปทีมคัพ (CEV Top Teams Cup)
* ตั้งแต่ 2007 – ซีอีวีคัพ (CEV Cup)

## สรุปผลการแข่งขัน
### ซีอีวีคัพวินเนอส์คัพ

### ซีอีวีท็อปทีมคัพ

### ซีอีวีคัพ

## ทีมชนะเลิศแบ่งตามสโมสร

## ดูเพิ่ม
* วิมินส์ซีอีวีคัพ

## อ้างอิง

## แหล่งข้อมูลอื่น
*CEV Website
*List of European Cups winners

หมวดหมู่:การแข่งขันวอลเลย์บอลสโมสรในทวีปยุโรป
โลกจินตนิมิต

**โลกจินตนิมิต** () คือจักรวาลสมมติที่สร้างขึ้นในสื่อบันเทิงคดี เช่น วรรณกรรม ภาพยนตร์ หรือ เกม โดยทั่วไปแล้วโลกจินตนิมิตจะเกี่ยวกับข้องกับเวทมนตร์หรือความสามารถวิเศษ หรือเทคโนโลยีที่ไม่มีอยู่จริง และในบางครั้งก็มีแก่นที่เกี่ยวข้องกับประวัติศาสตร์หรือไม่ก็เรื่องราวในอนาคต ในบางโลกอาจเป็นโลกคู่ขนานที่แทบไม่เชื่อมโยงกับโลกผ่านประตูวิเศษหรือของวิเศษ โลกจินตนิมิตอาจเป็นฉากอดีตหรืออนาคตอันไกลโพ้น หรือเป็นโลกอิสระที่อยู่ในอีกจักรวาลหนึ่ง

## อ้างอิง

หมวดหมู่:บันเทิงคดี
หมวดหมู่:จินตนาการ
เฟอร์ดินานด์ (ภาพยนตร์)

**เฟอร์ดินานด์** (ภาพยนตร์) () เป็นภาพยนตร์แอนิเมชันคอมพิวเตอร์สามมิติ ในปี 2560 รูปแบบตลก ชีวิต ผลิตโดยบลูสกาย สตูดิโอส์ และทเวนตีท์เซนจูรีฟอกซ์ ดัดแปลงมาจากหนังสือเด็กเรื่องเฟอร์ดินานด์ กํากับโดย Carlos Saldanhaz ผู้อํานวยการสร้าง John Davis และ Lisa Marie Stetler และ Lori Forte โดย Bruce Anderson และโดยมีนักพากย์ อาทิ จอห์น ซีนา, เคท แม็คคินน่อน, ดาวีด ดิกส์ จีน่า ร็อดริเกซ, เพย์ตัน แมนนิง

## เนื้อเรื่องย่อ
“เฟอร์ดินานด์” เป็นกระทิงร่างยักษ์ที่มีจิตใจอ่อนโยน แต่ไม่ชอบการต่อสู้ ชอบกลิ่นหอมของดอกไม้ เขาดันถูกเข้าใจผิดว่าเป็นสัตว์อันตราย ทำให้เขาถูกจับตัวไปและต้องพลัดพรากกับครอบครัวมนุษย์ใจดีเจ้าของฟาร์มดอกไม้

## อ้างอิง

## แหล่งข้อมูลอื่น

* ข้อมูลจากสยามโซน
* 

หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์โดยบลูสกายสตูดิโอส์
องค์การบริหารส่วนตำบลสีชมพู

**องค์การบริหารส่วนตำบลสีชมพู** สามารถหมายถึง
* องค์การบริหารส่วนตำบลสีชมพู อำเภอสีชมพู จังหวัดขอนแก่น
* องค์การบริหารส่วนตำบลสีชมพู อำเภอนาแก จังหวัดนครพนม
วิกตอเรียส์ซีเคร็ตแฟชั่นโชว์ 2016

**วิกตอเรียส์ซีเคร็ตแฟชั่นโชว์ 2016** () เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ ลิลี ออลดริดจ์, เอลซา ฮอสค์, เทย์เลอร์ ฮิลล์, มาร์ธา ฮันต์, อาดรียานา ลีมา, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, แจสมิน ทุกส์, และอาเลซังดรา อังบรอซียู ส่วนเบฮาตี ปรินส์ลัว และกันดิส สวาเนปุล พลาดการแสดงในครั้งนี้ เนื่องจากพวกเธอตั้งครรภ์ การแสดงยังให้ความสำคัญ PINK spokesmodels คือ ราเชล ฮิลเบิร์ต, ซูรี ทิบบี้, เกรซ เอลิซาเบธ

วิกตอเรียส์ซีเคร็ตแฟชั่นโชว์ ค.ศ. 2016 จัดแสดงขึ้นที่ปารีส ประเทศฝรั่งเศส ณ กร็องปาแล ร่วมการแสดงดนตรีโดย เลดี้ กาก้า, เดอะวีกเอนด์, และบรูโน มาร์ส ในปีนี้ผู้ที่สวมใส่วิกตอเรียส์ แฟนตาซีบรา คือ แจสมิน ทุกส์

## กลุ่มแฟชั่นโชว์

### ส่วนที่ 1:The Road Ahead

### ส่วนที่ 2: โรแมนติกบนภูเขา

### ส่วนที่ 3: ประเทศสีชมพู่

### ส่วนที่ 4: นางฟ้าความลับ

### ส่วนที่ 5: ดาร์กแองเจิล

### ส่วนที่ 6: นางฟ้ากลางคืนที่สดใส

## ตอนจบ

**นางฟ้า**: ลิลี ออลดริดจ์, เอลซา ฮอสค์, เทย์เลอร์ ฮิลล์, มาร์ธา ฮันต์, อาดรียานา ลีมา, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, แจสมิน ทุกส์, และอาเลซังดรา อังบรอซียู

**นางแบบที่กลับมาเดินอีกครั้ง:** แดเนียลา บรากา, โจน สมอลส์, เดวอน วินด์เซอร์, บาร์บาร่า พาลวิน, จีจี ฮาดีด, เคนดัลล์ เจนเนอร์, วาเลรี คอฟแมน, แซนนี โวลท์, อิซาเบล โกลาร์ท, มาเรีย บอร์เคส, ลิโอมี แอนเดอร์สัน, Flávia Lucini, ราเชล ฮิลเบิร์ต, เคท กริโกเรียวา, ลิลี โดนัลด์สัน, ซินดี้ บรูนา, บริดเจ็ท มัลคอล์ม, เคลลี เกล, หลิว เหวิน, ซุ่ย เหอ, หมิง ซี

**นางแบบใหม่ที่เดินครั้งแรก:** เบลลา ฮาดีด, เสี่ยว เหวิน จู, ไอริน่า ชาอิค, จัวร์ดานา ฟิลลิป, คีคี ลินด์การ์ด, แม็กกี้ แลน์, จอร์เจีย ฟาวเลอร์, ลูมา โกรธ์, ไลส์ โอลิเวียร่า, เกรซ เอลิซาเบธ, ลาเมก้า ฟ็อกซ์, บรูค เพอร์รี่, ซูรี ทิบบี้, ดิโลนี, คามิล โรว์, เมแกน วิลเลียมส์, อลันนา อาร์ริงตัน, และเฮรียธ พอล

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:วิกตอเรียส์ซีเคร็ต
อาร์ซิโนเอที่ 2

thumb|350x350px
thumb|พระนางอาร์ซิโนเอที่ 2
**อาร์ซิโนเอที่ 2** (กรีกโบราณ: Ἀρσινόη, ประสูติเมื่อ 316 ปีก่อนคริสตกาล - สิ้นพระชนม์เมื่อระหว่าง 270 และ 260 ปีก่อนคริสต์ศักราช) เป็นพระราชินีแห่งราชวงศ์ทอเลมีและเป็นผู้ปกครองร่วมแห่งอียิปต์โบราณ พระองค์เป็นสมเด็จพระราชินีแห่งเทรซแห่งเอเชียไมเนอร์และมาซิโดเนีย โดยอภิเษกสมรสกับกษัตริย์ลีซิมาคัส (กรีก: Λυσίμαχος) และสมเด็จพระราชินีและผู้ปกครองร่วมแห่งอียิปต์โบราณร่วมกับพระสวามี ซึ่งเป็นพระน้องชายของพระองค์ ฟาโรห์ทอเลมีที่ 2 ฟิลาเดลฟัส (กรีก: ΠτολεμαῖοςΦιλάδελφος)

## พระชนม์ชีพ

### ชีวประวัติ
พระนางอาร์ซิโนเอ เป็นพระราชธิดาพระองค์แรกของฟาโรห์ทอเลมีที่ 1 โซเตอร์ (กรีก: ΠτολεμαίοςΣωτήρ) ซึ่งเป็นผู้ก่อตั้งราชวงศ์ทอเลมีแห่งอียิปต์โบราณ กับพระมเหสีพระองค์ที่สอง พระนางเบเรนิซที่ 1 แห่งอียิปต์ 

### พระราชินีแห่งอียิปต์
ในอียิปต์ พระองค์ถูกเชื่อว่าได้ก่อคดีกล่าวหาและการเนรเทศของพระนางอาร์ซิโนเอที่ 1 ซึ่งเป็นพระมเหสีพระองค์แรกของทอเลมีที่ 2 ซึ่งเป็นพระอนุชาของพระองค์ หลังจากจากนั้นพระองค์ได้ทรงอภิเษกสมรสกับทอเลมีที่ 2 เป็นผลให้ทั้งคู่ได้รับพาดพิงถึง "ฟิลาเดลฟัส" (กรีก: Φιλάδελφοι, ซึ่งมีความหมายว่า "พี่รักน้อง") โดยสันนิษฐานว่าเป็นเรื่องอื้อฉาวของชาวกรีก

การมีส่วนร่วมในทุกเรื่องของพระอนุชาของพระองค์ พระองค์เห็นได้ชัดว่ามีอิทธิพลมากมีเมืองที่ทุ่มเทให้กับลัทธิของพระองค์เอง (เช่นเดียวกับชาวอียิปต์) ปรากฏตัวขึ้นบนการสร้างเหรียญและมีส่วนทำให้เกิดนโยบายต่างประเทศรวมทั้งชัยชนะของทอเลมีที่ 2 ในสงครามกับซีเรียระหว่างอียิปต์ครั้งแรก และอาณาจักรซีลิวซิด

จากข้อสันนิษฐานของโพซิดิพพัส ว่าพระองค์รับสามรางวัลจากการแข่งรถม้าศึกใน 272 ปีก่อนคริสตกาล

## อ้างอิง

หมวดหมู่:ฟาโรห์หญิง
องค์การบริหารส่วนตำบลสงเปือย

**องค์การบริหารส่วนตำบลสงเปือย** สามารถหมายถึง
* องค์การบริหารส่วนตำบลสงเปือย อำเภอคำเขื่อนแก้ว จังหวัดยโสธร
* องค์การบริหารส่วนตำบลสงเปือย อำเภอภูเวียง จังหวัดขอนแก่น
ไบร็อยท์

**ไบร็อยท์** () เป็นเมืองชนบทในรัฐบาวาเรีย ประเทศเยอรมนี เมืองไบร็อยท์ตั้งอยู่ริมแม่น้ำไมน์แดงในหุบเขาระหว่างทิวเขาฌูว์ราฟรังเคินกับทิวเขาฟิชเทิล เมืองนี้ถือเป็นศูนย์กลางของส่วนภูมิภาคโอเบอร์ฟรังเคินของรัฐบาวาเรีย เมืองนี้ก่อตั้งในคริสต์ศตวรรษที่ 12 โดยปรากฏชื่อเป็นครั้งแรกในเอกสารปี ค.ศ. 1194 ในชื่อว่า **ไบเออร์รูเทอ** (Baierrute) เมืองนี้เป็นที่พำนักของคีตกวีชื่อดังอย่าง ริชชาร์ท วากเนอร์ ซึ่งพำนักในเมืองนี้ในปลายชีวิตของเขาและแต่งเพลงออกมามากมาย ที่พำนักของวากเนอร์ในเมืองนี้คือคฤหาสน์ "วานฟรีท" ซึ่งได้กลายเป็นพิพิธภัณฑ์เกี่ยวกับวากเนอร์ ในช่วงฤดูร้อนของทุกปีจะมีเทศกาลดนตรีอุปรากรชื่อว่า "เทศกาลไบร็อยท์" เพื่อรำลึกถึงเขา

## ภูมิอากาศ


## อ้างอิง
จริง ๆ มันก็ดี

**"จริง ๆ มันก็ดี (Drunk)"** เป็นซิงเกิลเปิดตัวในปี พ.ศ. 2560 ของนักร้อง จีน่า เดอซูซ่า ประพันธ์เนื้อร้องโดย ปิยวัฒน์ มีเครือ (ปู๋ 25 Hours) แต่งทำนองและเรียบเรียงโดย ประทีป สิริอิสสระนันท์ (โฟร์ 25 Hours) ออกจำหน่ายในวันที่ 14 กันยายน พ.ศ. 2560 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่

เนื้อหาเพลงนี้มาจากไอเดียของ ‘จีน่า’ ที่อยากจะเป็นตัวแทนของผู้หญิงอกหักจากความรัก แต่เลือกที่จะมองมุมกลับว่า การใช้ชีวิตแบบไม่มีใคร จริงๆมันก็มีเรื่องดีๆอีกมากมายให้พบเจอ

สำหรับมิวสิกวิดีโอเพลงนี้ มี กุลิสรา นุตวงษ์ (โบลิ่ง MBO) มาร่วมแสดงในมิวสิกวิดีโอด้วย โดยเป็นเรื่องราวของสาว ‘จีน่า’ ที่หลังจากถูกแฟนทิ้ง เธอเลยเลือกมานั่งที่ร้าน ๆ หนึ่ง พร้อมสั่งเครื่องดื่มประจำตัว นั่นคือ ‘น้ำมะเขือเทศสด’ หลังจากดื่มเข้าไปทำให้ ‘จีน่า’ ได้หลุดเข้าไปในโลกเหนือความจริง โลกที่เธอสามารถเป็นตัวของตัวเอง เปลี่ยนความเศร้าให้กลายเป็นความสนุก

## ผู้มีส่วนร่วมทำเพลง
*RULE TEEN - ดนตรี
*ปิยวัฒน์ มีเครือ (ปู๋ 25 Hours) - เนื้อร้อง
*ประทีป สิริอิสสระนันท์ (โฟร์ 25 Hours) - ทำนอง/เรียบเรียง/Engineered & Recorded/โปรดิวเซอร์/All Instruments	
*พูนศักดิ์ จตุระบุล (อ๊อฟ Big Ass) - Executive Producer
*สถานที่บันทึกเสียง - Happy Hippo studio
*ระวี กังสนารักษ์ - Mixed & Mastered

## ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงฮิปฮอปไทย
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:เพลงที่ประพันธ์คำร้องโดยปิยวัฒน์ มีเครือ
หมวดหมู่:ซิงเกิลในสังกัดเอ็มบีโอ ทีนเอ็นเตอร์เทนเมนต์
หมวดหมู่:ซิงเกิลในสังกัดจีเอ็มเอ็ม แกรมมี่
เบเรนิซที่ 2

**เบเรนิซที่ 2** (ประสูติเมื่อ 267 หรือ 266 ปีก่อนคริสตกาล - สิ้นพระชนม์เมื่อ 221 ปีก่อนคริสตกาล) เป็นพระราชินีแห่งซิเรเนโดยกำเนิดและเป็นสมเด็จพระราชินีและผู้ปกครองร่วมแห่งอียิปต์โบราณ โดยทรงอภิเษกสมรสกับฟาโรห์ทอเลมีที่ 3 ซึ่งเป็นผู้ปกครองพระองค์ที่สามแห่งราชวงศ์ทอเลมีแห่งอียิปต์โบราณ

## พระชนม์ชีพ
left|thumb|241x241px|พระนางเบเรนิซที่ 2
พระองค์เป็นพระราชธิดาของมากัสแห่งซิเรเน กับ พระราชินีอาพามาที่ 2 พระองค์เป็นพระราชนัดดาของพระนางเบเรนิซที่ 1

### พระราชินีแห่งซิเรเน
ประมาณ 249 ปีก่อนคริสตกาล พระบิดาของพระองค์สิ้นพระชนม์ ทำให้พระนางเบเรนิซทรงเแต่งตั้งเป็นพระราชินีซึ่งปกครองแห่งซิเรเน ไม่นานหลังจากที่พระบิดาของของพระองค์สิ้นพระชนม์ พระนางเบเรนิซที่ 2 ทรงอภิเษกสมรสกับเดเมตริอุส ผู้ยุติธรรม ซึ่งเป็นเจ้าชายแห่งมาซิโดเนีย แต่ไม่มีพระราชโอรสและธิดา

### พระราชินีแห่งอียิปต์
หลังจากการสิ้นพระชนม์ของเดเมตริอุส พระองค์ก็ทรงอภิเษกสมรสกับทอเลมีที่ 3 ไม่นานหลังจากการสิ้นพระชนม์ของทอเลมีที่สอง ใน 221 ปีก่อนคริสต์ศักราช พระองค์ถูกลอบปลงพระชนม์ ซึ่งอาจจะเป็นฟาโรห์ทอเลมีที่ 4 

## พระราชโอรสและธิดา
พระราชโอรสและธิดาของฟาโรห์ทอเลมีที่ 3 คือ
* อาร์ซิโนเอที่ 3, ประสูติเมื่อ 246/245 ปีก่อนคริสตกาล ภายหลังทรงอภิเษกสมรสกับทอเลมีที่ 4
* ทอเลมีที่ 4 ฟิโลพาเตอร์, ประสูติเมื่อ 244 ปีก่อนคริสตกาล
* ลีซิมาคัส, เป็นพระนามสมมติ ประสูติเมื่อ 243 ปีก่อนคริสตกาล
* อเล็กซานเดอร์, ประสูติใน 242 ปีก่อนคริสตกาล
* มากัส, ประสูติใน 241 ปีก่อนคริสตกาล 
* เบเรนิซ, ประสูติเมื่อประมาณ 239 ปีก่อนคริสตกาล และสิ้นพระชนม์ในหนึ่งปีต่อมCoin of Berenice IIาthumb|300x300px

## อ้างอิง

หมวดหมู่:ฟาโรห์หญิง
เจ้าหญิงวิกตอเรียแห่งสหราชอาณาจักร

**เจ้าฟ้าหญิงวิกตอเรียแห่งสหราชอาณาจักร** () เป็นพระราชบุตรพระองค์ที่ 4 และพระราชธิดาพระองค์ที่ 2 ใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และ สมเด็จพระราชินีอเล็กซานดรา และเป็นพระเจ้าน้องนางเธอใน สมเด็จพระเจ้าจอร์จที่ 5 แห่งสหราชอาณาจักร

## พระประวัติ
**เจ้าฟ้าหญิงวิกตอเรียแห่งสหราชอาณาจักร** ประสูติเมื่อวันที่ 6 กรกฎาคม ค.ศ. 1868 เป็นพระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร กับ สมเด็จพระราชินีอเล็กซานดราแห่งสหราชอาณาจักร ณ ลอนดอน โดยพระองค์เป็นพระราชนัดดาใน สมเด็จพระราชินีนาถวิกตอเรีย ผ่านทางสายพระราชบิดา และเป็นพระราชนัดดาใน พระเจ้าคริสเตียนที่ 9 แห่งเดนมาร์ก ผ่านทางสายพระราชมารดา

## ทรงศึกษา
เจ้าฟ้าหญิงวิกตอเรียทรงศึกษาในมาห์โลเฮาส์ ซึ่งเป็นสถานที่ที่พระองค์ประสูติ โดยพระองค์ทรงมีความสนิทสนมกับสมเด็จพระเจ้าจอร์จที่ 5 แห่งสหราชอาณาจักร พระเชษฐาเป็นอย่างมาก

## ชีวิตส่วนพระองค์
โดยพระองค์ต่างเป็นที่คาดการว่าทรงเป็นพระคู่หมั้นของพระเจ้าคาลอสที่ 1 แห่งโปรตุเกส และว่าที่ สมเด็จพระราชินีแห่งโปรตุเกส แต่ก็มิได้เสกสมรสกัน โดยพระนางไม่ทรงเสกสมรสกับผู้ใดตลอดพระชนม์ชีพ โดยอเล็กซานดราแห่งเดนมาร์ก พระราชมารดามีพระราชปรารภถึงพระราชธิดาว่า

## บั้นปลายพระชนม์ชีพ
เจ้าหญิงวิกตอเรียแห่งสหราชอาณาจักรประสบปัญหาเรื่องพระพลานามัยเป็นอย่างมากทั้งมีปัญหาเรื่องระบบประสาท ไมเกรน ซึมเศร้า และอีกหลายโรค โดยพระองค์สิ้นพระชนม์เมื่อวันที่ 3 ธันวาคม ค.ศ. 1935 พระชันษา 67 ปี โดยหลังจากนั้น ในปีต่อมา สมเด็จพระเจ้าจอร์จที่ 5 แห่งสหราชอาณาจักร พระเชษฐาก็ได้เสด็จสวรรคตลงด้วยพระชนมพรรษา 70 พรรษา

## พระอิสริยยศ

* **6 กรกฎาคม ค.ศ. 1868 – 22 มกราคม ค.ศ. 1901**: *เฮอร์[[รอยัลไฮเนส]]* เจ้าหญิงวิกตอเรียแห่งเวลส์ *(Her Royal Highness Princess Victoria of Wales)*
***22 มกราคม ค.ศ. 1901 – 3 ธันวาคม ค.ศ. 1935**: *เฮอร์[[รอยัลไฮเนส]]* เจ้าหญิงวิกตอเรีย *(Her Royal Highness The Princess Victoria)*

หมวดหมู่:บุคคลที่เกิดในปี พ.ศ. 2411
หมวดหมู่:บุคคลที่เสียชีวิตในปี พ.ศ. 2478
วิกตอเรียแห่งสหราชอาณาจักร
หมวดหมู่:เจ้าหญิงอังกฤษ
หมวดหมู่:ราชวงศ์ซัคเซิน-โคบวร์คและโกทา (สหราชอาณาจักร)
หมวดหมู่:ราชสำนักอังกฤษ
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในสมเด็จพระเจ้าเอ็ดเวิร์ดที่ 7 แห่งสหราชอาณาจักร
เกาะเล็ก

thumb|เกาะป้างฉุยในประเทศจีน เป็นเกาะโขดหินแบบฉบับ
**เกาะเล็ก** () เป็นเกาะที่มีขนาดเล็กมาก ๆ อาจเกิดจากเกาะขนาดใหญ่ที่ถูกกัดเซาะจากลมและฝน หรืออาจเกิดจากการทับถมตามธรรมชาติ

## ชนิด
เกาะเล็กนั้นมีหลายชนิด เช่น

* เกาะปริ่มน้ำหรือคีย์ เป็นเกาะเล็ก ๆ ที่เกิดจากการสะสมของทรายที่อยู่บนแนวปะการัง
* เกาะโขดหิน เป็นเกาะขนาดเล็กหรือโขดหินเล็ก ๆ มีขนาดเล็กมากจนมนุษย์ไม่สามารถอาศัยอยู่ได้
* เกาะน้ำขึ้นถึง เป็นเกาะขนาดเล็กซึ่งเมื่อน้ำขึ้นจะทำให้พื้นที่บางส่วนของเกาะหายไป
* เกาะในลำน้ำ เป็นเกาะขนาดเล็กในแม่น้ำ
* เกาะหินโด่ง

## สมุดภาพ

Mokolea Rock 2.jpg|Mokolea Rock
Zmeinyi-sea.JPG|เกาะงู (ทะเลดำ)
Filfla 1.jpg|เกาะฟิลฟลา


## อ้างอิง

หมวดหมู่:ธรณีสัณฐานวิทยา
หมวดหมู่:ธรณีสัณฐานชายฝั่งและมหาสมุทร
ล
สโมสรฟุตบอลวีอาร์เอ็น เมืองนนท์

**สโมสรฟุตบอลวีอาร์เอ็น เมืองนนท์** หรือเดิมคือ สโมสรฟุตบอลบ้านคุณแม่ และ สโมสรฟุตบอลเอสทีเค เมืองนนท์ เป็นสโมสรฟุตบอลในประเทศไทย ปัจจุบันแข่งขันอยู่ในไทยลีก 3 โซนภาคตะวันตก

## ประวัติ
สโมสรเริ่มต้นส่งทีมลงแข่งขันในไทยแลนด์ อเมเจอร์ลีก ฤดูกาล 2560 และต่อมาได้เข้าถือครองและบริหารสโมสรฟุตบอลโคปูน วอริเออร์ ที่มีปัญหาการเงินภายในสโมสร แม้จะได้สิทธิในการบริหารสโมสรโคปูน วอริเออร์ ในไทยลีก 4 แต่สโมสรก็ยังต้องส่งทีมลงแข่งในชื่อของโคปูน วอริเออร์ ในฤดูกาล 2561 และยังไม่สามารถย้ายไปแข่งขันในโซนภาคตะวันออกเฉียงเหนือซึ่งเป็นที่ตั้งแท้จริงของสโมสรซึ่งตั้งอยู่ที่ ตำบลหนองแสง อำเภอวาปีปทุม จังหวัดมหาสารคาม จึงต้องลงแข่งขันในโซนกรุงเทพและปริมณฑล ซึ่งเป็นโซนเดิมของสโมสรฟุตบอลโคปูน วอริเออร์

ฤดูกาล 2563 สโมสรเลือกใช้สนามกีฬาศูนย์เยาวชนเฉลิมพระเกียรติ เทศบาลนนทบุรี จังหวัดนนทบุรี เป็นสนามเหย้า แทนสนามกีฬาห้าภาค ตำบลลำโพ อำเภอบางบัวทอง จังหวัดนนทบุรี

## ผู้เล่น
### ผู้เล่นชุดปัจจุบัน

## รายชื่อหัวหน้าผู้ฝึกสอน
*(ตั้งแต่ พ.ศ. 2564– ปัจจุบัน)*

## สถิติ
### สถิติสโมสร
* ลงแข่งขันในรายการของสมาคมฟุตบอลแห่งประเทศไทยเป็นนัดแรก
** หนองบัว ซิตี้ 1–2 **บ้านคุณแม่ เอฟซี** (17 กันยายน พ.ศ. 2560 ,สนามกีฬาอรุณปรีดีลิลก มรภ.มหาสารคาม , ไทยแลนด์ อเมเจอร์ลีก ฤดูกาล 2560)
* ชนะขาดลอยมากที่สุด
** จัมปาศรี ยูไนเต็ด 0–3 **บ้านคุณแม่ เอฟซี** (15 ตุลาคม พ.ศ. 2560 ,สนามกีฬาจังหวัดหนองบัวลำภู , ไทยแลนด์ อเมเจอร์ลีก ฤดูกาล 2560)
* แพ้ขาดลอยมากที่สุด
** หนองหาน เอฟซี 4–0 **บ้านคุณแม่ เอฟซี** (8 ตุลาคม พ.ศ. 2560 ,สนามกีฬาอรุณปรีดีลิลก มรภ.มหาสารคาม , ไทยแลนด์ อเมเจอร์ลีก ฤดูกาล 2560)
### สถิติผู้เล่น
* ผู้เล่นที่ยิงประตูแรกให้สโมสรอย่างเป็นทางการในรายการของสมาคมฟุตบอลแห่งประเทศไทย
** สุวัฒน์ ผดุงมัย (หนองบัว ซิตี้ 1–2 **บ้านคุณแม่ เอฟซี** : 17 กันยายน พ.ศ. 2560 ,สนามกีฬาอรุณปรีดีลิลก มรภ.มหาสารคาม , ไทยแลนด์ อเมเจอร์ลีก ฤดูกาล 2560)
* ผู้เล่นที่ยิงประตูมากที่สุดในหนึ่งนัด
** 2 ประตู โดย จำเรียง โคตรชมภู (จัมปาศรี ยูไนเต็ด 0–3 **บ้านคุณแม่ เอฟซี** :15 ตุลาคม พ.ศ. 2560 ,สนามกีฬาจังหวัดหนองบัวลำภู , ไทยแลนด์ อเมเจอร์ลีก ฤดูกาล 2560)

## ชุดแข่งที่ใช้และผู้สนับสนุน

## ผลงานตามฤดูกาล

## อ้างอิง

## แหล่งข้อมูลอื่น
* 

วีอาร์เอ็น เมืองนนท์
วีอาร์เอ็น เมืองนนท์
หมวดหมู่:ก่อตั้งในประเทศไทยในปี พ.ศ. 2556
ตำบลใหม่นาเพียง

**ใหม่นาเพียง** เป็นตำบลหนึ่งในอำเภอแวงใหญ่ จังหวัดขอนแก่น สภาพพื้นที่โดยทั่วไปเป็นที่ราบ ดินเป็นดินร่วนปนทราย ส่วนใหญ่เป็นที่นา มีแหล่งน้ำธรรมชาติที่สำคัญ 6 แห่ง ได้แก่ ห้วยกุดรู ห้วยหลักด่าน ห้วยหนองเอี่ยน ห้วยแก ห้วยตราดใหญ่ และห้วยหมาอีนิล

## ประวัติ
ใหม่นาเพียงแต่ก่อนแต่เดิมนั้นเป็นหมู่บ้านเล็ก ๆ ในเขตตำบลคอนฉิม อำเภอพล เมื่อราวประมาณปี พ.ศ. 2404 มีขุนอำเภอวิชิต บาลี เป็นผู้ก่อตั้งหมู่บ้านใหม่นาเพียง ซึ่งย้ายมาจากบ้านเสมานาเพียง อำเภอบัวใหญ่ จังหวัดนครราชสีมา ประมาณ 10 ครอบครัว โดยเห็นว่าเป็นทำเลที่เหมาะสมแก่การทำการเกษตรกรรม และต่อมามีญาติพี่น้องติดตามมาอยู่เพิ่มากขึ้น จึงตั้งหมู่บ้านขึ้นชื่อว่า **บ้านใหม่นาเพียง** โดยได้เอาคำว่า *นาเพียง* จากหมู่บ้านเดิมมาใส่ต่อท้ายไว้ด้วย 

ต่อมาเมื่อวันที่ 26 มกราคม พ.ศ. 2511 ทางราชการได้แบ่งแยกท้องทีปกครองเพิ่มอีกตำบลชื่อว่า **ตำบลใหม่นาเพียง** และเมื่อวันที่ 5 กรกฎาคม พ.ศ. 2516 ได้มีการจัดตั้ง **สภาตำบลใหม่นาเพียง** ในพื้นที่ตำบล ต่อมาเมื่อปี พ.ศ. 2520 ตำบลใหม่นาเพียงได้ย้ายมาขึ้นกับอำเภอแวงใหญ่ จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลใหม่นาเพียงเป็น **องค์การบริหารส่วนตำบลใหม่นาเพียง** อำเภอแวงใหญ่จนถึงปัจจุบัน

## ที่ตั้งและอาณาเขต
ตำบลใหม่นาเพียงตั้งอยู่ทางทิศใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลคอนฉิม
* ทิศใต้ ติดต่อ ตำบลเพ็กใหญ่ (อำเภอพล), ตำบลก้านเหลือง (อำเภอแวงน้อย)
* ทิศตะวันออก ติดต่อ ตำบลหัวทุ่ง (อำเภอพล)
* ทิศตะวันตก ติดต่อ ตำบลโนนสะอาด, ตำบลโนนทอง

## การแบ่งเขตการปกครอง
ตำบลใหม่นาเพียงแบ่งออกเป็น 14 หมู่บ้าน ดังนี้

* หมู่ที่ 1 บ้านใหม่นาเพียง
* หมู่ที่ 2 บ้านหนองแดง
* หมู่ที่ 3 บ้านดอนหัน
* หมู่ที่ 4 บ้านโนนจันทึก
* หมู่ที่ 5 บ้านโจดใหญ่
* หมู่ที่ 6 บ้านโสกไผ่
* หมู่ที่ 7 บ้านถลุงเหล็ก
* หมู่ที่ 8 บ้านหนองทุ่ม
* หมู่ที่ 9 บ้านโสกเหลื่อม
* หมู่ที่ 10 บ้านท่าเยี่ยม
* หมู่ที่ 11 บ้านโนนโพธิ์
* หมู่ที่ 12 บ้านห้วยแก
* หมู่ที่ 13 บ้านร่มโพธิ์ทอง
* หมู่ที่ 14 บ้านใหม่นาเพียงพัฒนา

## อ้างอิง

ใหม่นาเพียง
ใหม่นาเพียง
หมวดหมู่:อำเภอแวงใหญ่
ตำบลท่านางแนว

**ท่านางแนว** เป็นตำบลหนึ่งในอำเภอแวงน้อย จังหวัดขอนแก่น 

## ประวัติ
ชื่อ "ท่านางแนว" มาจากหญิงชราชื่อ "อีแนว" มาล้มตายบริเวณริมฝั่งแม่น้ำชีทางทิศตะวันออกของหมู่บ้าน คนจึงเรียกติดปากว่า "ท่าอีแนว" แต่เป็นคำไม่สุภาพ จึงเปลี่ยนเป็น "ท่านางแนว" แต่เดิมนั้นบ้านท่านางแนวตั้งอยู่บริเวณทิศตะวันออก มีชื่อว่า บ้านหาดทรายมูล แต่เนื่องจากบริเวณดังกล่าวเป็นที่ราบลุ่มน้ำท่วมในฤดูน้ำหลาก ชาวบ้านจึงย้ายมาตั้งทางทิศตะวันตกในบริเวณปัจจุบัน เดิมทีท้องที่บ้านท่านางแนวเป็นหมู่บ้านในเขตตำบลโนนทอง อำเภอพล มีตำนานเล่าสืบต่อกันมาว่า "เมื่อประมาณ พ.ศ. 2426 ปลายปี มีครอบรัวหนึ่งได้พาเมียและลูกมาจากบ้านยางหวาย (อำเภอคอนสวรรค์) มาตั้งบ้านเรือนอยู่โนนตาจั่น บริเวณตะวันออกกุดเป่ง หรือเป็นบริเวณคลองส่งน้ำในปัจจุบันนี้ เดิมบ้านนี้ชื่อว่า บ้านหาดทรายมูล แต่บางคนก็เรียกบ้านใหม่ (เพราะแยกออกมาตั้งใหม่) ผู้ที่นำครอบครัวมาตั้งใหม่ชื่อ นายตา ภรรยาชื่อ นางมา (ผู้เป็นต้นตระกูล บุญเพลิง) ในขณะนั้นมีลูกอยู่ด้วยกันเพียง 4 คน คือ นายสังกา นายย่อ นางแซว และนางสุข ระหว่างที่ปลูกบ้านอยู่โนนตาจั่น ประมาณ 4–5 ปี มีบุตรด้วยกัน 1 คน แต่บุตรคนนั้นตายขณะที่ยังเล็กอยู่ น้ำในลำแม่น้ำชีก็ไหลหลากมาท่วมบริเวณบ้านทำให้เกิดความหวาดกลัว จึงอยากพาครอบครัวกลับคืนบ้านเดิม แต่นึกละอายจึงขยับขยายมาหาทำเลปลูกบ้านใหม่ พอดีมาพบที่เนินทางทิศตะวันออกเฉียงใต้ของที่เดิม (โนนป่าจั่น) เห็นว่าเป็นที่เนินสูงน้ำท่วมไม่ถึง จึงได้ย้ายบ้านเรือนมาตั้งอยู่ที่บริเวณหมู่บ้านปัจจุบันนี้"

เมื่อวันที่ 24 กันยายน พ.ศ. 2513 ทางราชการได้แบ่งโอนหมู่บ้านจำนวน 6 หมู่บ้านของตำบลโนนทอง อำเภอพล ออกมาจัดตั้งเป็นตำบลใหม่ ชื่อว่า **ตำบลท่านางแนว** อำเภอพล และต่อมาได้มีการจัดตั้งอำเภอแวงน้อยขึ้น จึงมีผลทำให้ตำบลท่านางแนวย้ายมาขึ้นกับอำเภอแวงน้อย และในเมื่อวันที่ 9 เมษายน พ.ศ. 2517 ได้จัดตั้ง **สภาตำบลท่านางแนว** ในพื้นที่ตำบล

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลท่านางแนวเป็น **องค์การบริหารส่วนตำบลท่านางแนว** อำเภอแวงน้อย จนถึงปัจจุบัน

## ที่ตั้งและอาณาเขต
ตำบลท่านางแนวตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลโนนทอง (อำเภอแวงใหญ่)
* ทิศตะวันออก ติดต่อ ตำบลก้านเหลือง, ตำบลแวงน้อย
* ทิศใต้ ติดต่อ ตำบลละหานนา
* ทิศตะวันตก ติดต่อ ตำบลยางหวาย (อำเภอคอนสวรรค์ จังหวัดชัยภูมิ)

## การแบ่งเขตการปกครอง
ตำบลท่านางแนวแบ่งออกเป็น 10 หมู่บ้าน ดังนี้
* หมู่ที่ 1 บ้านโนนเขวา
* หมู่ที่ 2 บ้านท่านางแนว
* หมู่ที่ 3 บ้านหนองบัวเลิง
* หมู่ที่ 4 บ้านโพนงาม
* หมู่ที่ 5 บ้านหนองหญ้าขาว
* หมู่ที่ 6 บ้านหนองกุง
* หมู่ที่ 7 บ้านน้ำซับ
* หมู่ที่ 8 บ้านท่านางแนว 2
* หมู่ที่ 9 บ้านท่านางแนว 3
* หมู่ที่ 10 บ้านโนนเขวา 2

## การศึกษา
* **โรงเรียนปฐมวัย**
** ศูนย์พัฒนาเด็กเล็ก องค์การบริหารส่วนตำบลท่านางแนว
* **โรงเรียนประถมศึกษา**
** โรงเรียนบ้านโนนเขวาประชาศึกษา
** โรงเรียนบ้านท่านางแนว
** โรงเรียนป่าเป้ง สาขาหนองหญ้าขาว
* **โรงเรียนมัธยมศึกษา**
** โรงเรียนท่านางแนววิทยายน

## การสาธาณสุข
องค์การบริหารส่วนตำบลท่านางแนว มีโรงพยาบาลรัฐ 1 แห่ง
* โรงพยาบาลส่งเสริมสุขภาพตำบลท่านางแนว หมู่ 1

## อ้างอิง

ท่านางแนว
ท่านางแนว
การฆ่าตัวตายโดยการเผาถ่าน

**การฆ่าตัวตายโดยการเผาถ่าน** เป็นการฆ่าตัวตายโดยเผาถ่านในห้องปิด มีความคล้ายกับวิธีการฆ่าตัวตายด้วยการขาดอากาศหายใจจากแก๊สเฉื่อย

## กลไกฤทธิ์
เมื่อถ่านเผาไหม้ ความเข้มข้นของคาร์บอนมอนอกไซด์จะค่อย ๆ เพิ่มขึ้น ด้วยความเป็นพิษของมัน ความเข้มข้นของ CO เพียงหนึ่งส่วนต่อพันส่วนก็สามารถถึงแก่ชีวิตได้หากสูดดมเป็นเวลาสองชั่วโมง การเผาไหม้ไม่สมบูรณ์ของคาร์บอนทำให้เกิดคาร์บอนมอนออกไซด์ ซึ่งจับกับฮีโมโกลบินอย่างแน่น ทำให้ลดความสามารถของเลือดในการขนส่งออกซิเจนไปเลี้ยงร่างกายอย่างรวดเร็ว ผลลัพธ์ทำให้เสียชีวิตเนื่องจากภาวะเลือดมีออกซิเจนน้อยจากภาวะพิษคาร์บอนมอนออกไซด์

มีผู้อธิบายวิธีฆ่าตัวตายดังกล่าวไว้ว่า "ง่ายดายและไร้ความเจ็บปวด" เมื่อเทียบกับวิธีอื่น ผู้ที่พยายามฆ่าตัวตายโดยการเผาถ่านหลายคนใช้แอลกอฮอล์หรือยานอนหลับระหว่างพยายาม และผู้รอดชีวิตรายงานว่าพวกตนไม่รู้สึกอึดอัดสักนิด

ดอมินิก ลี ผู้ช่วยศาสตราจารย์วิชาจิตเวชศาสตร์ ณ มหาวิทยาลัยจีนฮ่องกง แย้งการอธิบายวิธีดังกล่าวว่าไร้ความเจ็บปวด อาการตรงแบบของภาวะพิษคาร์บอนไดออกไซด์เฉียบพลัน ได้แก่ ปวดศีรษะและคลื่นไส้ โดยหัวใจเต้นเร็วและชักเป็นอาการอื่นที่อาจเกิดได้ ผู้รอดชีวิตจากวิธีนี้ปกติต้องอาศัยการอภิบาลเพื่อจัดการความจุออกซิเจนที่บกพร่องชั่วคราวของเลือด และอาจมีความเสียหายถาวรต่อสมองอันเนื่องจากสมองขาดเลือดได้

## อ้างอิง

หมวดหมู่:ถ่าน
หมวดหมู่:วิธีฆ่าตัวตาย
ตำบลทางขวาง

**ทางขวาง** เป็นตำบลหนึ่งในอำเภอแวงน้อย จังหวัดขอนแก่น

## ประวัติ
**ทางขวาง** เดิมเป็นหมู่บ้านเล็ก ๆ ในเขตตำบลโคกสง่า อำเภอพล ซึ่งตั้งอยู่ข้างหนองน้ำบริเวณริมถนนยุทธศาสตร์ (สายอำเภอชนบท–นครราชสีมา) โดยถนนสายนี้วางตัวในแนวเหนือ–ใต้ ซึ่งขวางทางการขึ้น–ลงของดวงอาทิตย์ จึงได้เรียกหมู่บ้านตามลักษณะที่ตั้งถนนว่า "บ้านทางขวาง"

เมื่อวันที่ 24 กันยายน พ.ศ. 2513 ทางราชการได้แบ่งโอนหมู่บ้านจำนวน 8 หมู่บ้านของตำบลโคกสง่า ออกมาจัดตั้งเป็นตำบลใหม่ ชื่อว่า **ตำบลทางขวาง** อำเภอพล และต่อมาได้มีการจัดตั้งอำเภอแวงน้อยขึ้น จึงมีผลทำให้ตำบลทางขวางย้ายมาขึ้นตรงต่อเขตปกครองอำเภอแวงน้อย และในเมื่อวันที่ 5 กรกฎาคม พ.ศ. 2516 มีการจัดตั้ง **สภาตำบลทางขวาง** กิ่งอำเภอแวงน้อย จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งเป็น **องค์การบริหารส่วนตำบลทางขวาง** อำเภอแวงน้อยจนถึงปัจจุบัน

## ที่ตั้งและอาณาเขต
ตำบลทางขวางตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลแวงน้อย
* ทิศใต้ ติดต่อ ตำบลโนนจาน (อำเภอบัวลาย จังหวัดนครราชสีมา)
* ทิศตะวันออก ติดต่อ ตำบลโคกสง่า (อำเภอพล)
* ทิศตะวันตก ติดต่อ ตำบลท่าวัด

## การแบ่งเขตการปกครอง
ตำบลทางขวางแบ่งออกเป็น 11 หมู่บ้าน ดังนี้

## อ้างอิง

ทางขวาง
ทางขวาง
ไพรเมอร์

thumb|300px|right|ดีเอ็นเอไพรเมส (บน) เป็นเอนไซม์สำคัญในการสร้างไพรเมอร์
**ไพรเมอร์** () เป็นสายสั้น ๆ ของอาร์เอ็นเอหรือดีเอ็นเอ (ปกติมีจำนวน 18 ถึง 22 เบส) ที่ทำหน้าที่เป็นจุดเริ่มต้นของการจำลองดีเอ็นเอเนื่องจากดีเอ็นเอพอลิเมอเรส (เอนไซม์ที่เร่งปฏิกิริยากระบวนการนี้) สามารถเพิ่มนิวคลีโอไทด์เบสใหม่บนสายดีเอ็นเอที่มีอยู่แล้วได้เท่านั้น ซึ่งการใช้ไพรเมอร์นี้จะใช้ในการสร้างดีเอ็นเอสายใหม่ ทั้งสายแบบต่อเนื่อง (leading strand) และสายแบบไม่ต่อเนื่อง (lagging strand) ไพรเมอร์ส่วนใหญ่แล้วสร้างโดยดีเอ็นเอไพรเมสในรูปของอาร์เอ็นเอไพรเมอร์ หรือในรูปของดีเอ็นเอไพรเมอร์ในสัตว์บางชนิด

## อ้างอิง

หมวดหมู่:พันธุศาสตร์
หมวดหมู่:เทคโนโลยีชีวภาพ
ไพรเมส

**ดีเอ็นเอไพรเมส** () เป็นเอนไซม์ที่ใช้ในการจำลองดีเอ็นเอและเป็นชนิดหนึ่งของดีเอ็นเอพอลิเมอเรส ไพรเมสทำการเร่งปฏิกิริยาของการสังเคราะห์เส้นอาร์เอ็นเอหรือดีเอ็นเอสั้น ๆ เรียกว่าไพรเมอร์ ประกอบคู่กับดีเอ็นเอสายเดี่ยว ซึ่งไพรเมสเป็นกุญแจสำคัญสำหรับการจำลองดีเอ็นเอเพราะไม่มีดีเอ็นเอพอลิเมอเรสอื่นใดที่สามารถเริ่มกระบวนการทางเคมีได้หากไม่มีดีเอ็นเอหรืออาร์เอ็นเอไพรเมอร์ หลังจากการสร้างดีเอ็นเอสายใหม่แล้ว สายอาร์เอ็นเอที่สร้างโดยไพรเมสจะถูกเอนไซม์ เอ็กโซนิวคลีส ลบออกจาก 5' ไป 3' และจะแทนที่ด้วยดีเอ็นเอ

## อ้างอิง

หมวดหมู่:การจำลองดีเอ็นเอ
ไทยากิ

**ไทยากิ** ( "ปลาจานย่าง") คือขนมญี่ปุ่นชนิดหนึ่ง เป็นเค้กรูปทรงปลาจาน ไส้มีรสหวาน โดยมากจะสอดไส้ถั่วแดงอาซูกิ บ้างก็สอดไส้คัสตาร์ด, ช็อกโกแลต, ชีส หรือมันฝรั่งหวาน ร้านค้าบางแห่งมักจะขายไทยากิร่วมกับโอโคโนมิยากิ, เกี๊ยวซ่า และไส้กรอก

## ประวัติ
thumb|left|ไทยากิในเบ้า
ไทยากิเกิดขึ้นครั้งแรกที่โตเกียวในยุคเมจิ โดยเซอิจิโร คัมเบะ ชาวโอซากะได้เปิดกิจการร้านนานิวะโซฮนเต็งขายขนมอิมางาวายากิ ซึ่งเป็นขนมเค้กสอดไส้ถั่วแดงรูปกลมในโตเกียวแต่กลับไม่ประสบความสำเร็จ ด้วยเหตุนี้จึงได้ออกแบบรูปทรงของขนมใหม่ ให้มีลักษณะเหมือนปลาไท (ภาษาไทยคือปลาจาน) อันเป็นสัญลักษณ์มงคลอย่างหนึ่ง จนเป็นที่นิยมในเวลาต่อมา โดยชื่อไทยากิมาจากคำว่า "ปลาจาน" ( *tai*) กับ "ย่าง" ( *yaki*) แปลว่า "ปลาจานย่าง" ปัจจุบันสามารถหารับประทานได้ทั่วประเทศญี่ปุ่น โดยเฉพาะอย่างยิ่งตามศูนย์อาหารและตามเทศกาลสำคัญ ๆ ของญี่ปุ่น

ในประเทศเกาหลีใต้มีขนมรูปลักษณ์เดียวกัน เรียกว่าพุงออ-ปัง ( "ขนมปังปลาทอง") ซึ่งรับอิทธิพลจากญี่ปุ่นช่วงปี ค.ศ. 1930 ซึ่งขณะนั้นเกาหลีตกเป็นอาณานิคมของญี่ปุ่น

## วิธีทำและวัตถุดิบ
thumb|270px|ไทพาร์เฟต์
ไทยากิจะทำจากแป้งซึ่งทำจากแป้งสาลีและน้ำ บางกรณีอาจใช้แป้งสำหรับทำแพนเค้กหรือแป้งวาฟเฟิลแทน เทลงในเบ้ารูปปลาทั้งสองด้าน แล้วสอดไส้ที่เตรียมไว้ลงด้านใดด้านหนึ่งของเบ้า โดยมากใช้ถั่วแดงกวนน้ำตาลที่เรียกว่าอังโกะ แล้วปิดแม่พิมพ์ลงให้เบ้าทั้งสองด้านประกบกัน รอแป้งสุกให้มีสีออกน้ำตาลทอง ขนมนี้มีลักษณะคล้ายกับขนมอิมางาวายากิและขนมโดรายากิ ซึ่งเป็นเค้กที่สอดไส้ถั่วอาซูกิเช่นกัน แต่มีรูปทรงเป็นเค้กกลมหนา ๆ แทน

ส่วนเบ้าพิมพ์ของไทยากินั้นก็มีหลายขนาดและรูปร่าง เช่นเป็นรูปทรงกลม รูปธงปลาคาร์ป หรือรูปวาฬ บ้างก็มีพิมพ์แบบย่างทีละตัว บ้างก็พิมพ์ย่างทีละหลายตัว เป็นต้น

## ความหลากหลาย
* ร้านกินไดในโตเกียว มีไทยากิรสพิซซา โดยสอดไส้วัตถุดิบของพิซซาเป็นส่วนประกอบ
* ร้านกินโนะอัง จำหน่ายไทยากิแป้งครัวซอง เรียกครัวซองไทยากิ
* ร้านไทพาร์เฟต์ในโยโกฮามะ จำหน่ายไทยากิสอดไส้ไอศกรีม

## อ้างอิง

## แหล่งข้อมูลอื่น
* 

หมวดหมู่:วางาชิ
หมวดหมู่:เค้กญี่ปุ่น
ตะละแม่ศรี

**ตะละแม่ศรี** (,  *ตะละหมี่สิริ*; หรือ တလမေသီရိ) เป็นเจ้าหญิงแห่งอาณาจักรเมาะตะมะ-หงสาวดี พระนางเป็นพระราชธิดาพระองค์ใหญ่ของพระยาอู่ รัชกาลที่ 8 และเป็นพระเชษฐภคินีต่างพระมารดาของพระเจ้าราชาธิราช รัชกาลที่ 9

พระนางอภิเษกครั้งแรกกับพญากือนาแห่งอาณาจักรล้านนา ประมาณ ค.ศ 1365 - 1371 ต่อมาพระองค์อภิเษกครั้งที่ 2 กับสมิงมะราหู บุตรชายของ**ชัยสุระ** ขุนนางผู้ร่ำรวยในราชสำนักและเป็นผู้ถูกขุนนางกล่าวหาว่าเป็นชายชู้กับพระมหาเทวีผู้เป็นพระปิตุจฉา (ป้า) 

ตะละแม่ศรีเป็นพระราชธิดาพระองค์เดียวของพระยาอู่กับนางอำเตียว พระนางประสูติที่เมืองเมาะตะมะ ซึ่งขณะนั้นเป็นเมืองหลวงของอาณาจักรหงสาวดี พระนางเป็นพระราชบุตรองค์ใหญ่ของพระยาอู่ มีพระอนุชาและพระขนิษฐาต่างพระมารดา 3 พระองค์คือ พระยาน้อย, ตะละแม่ท้าว และ พ่อขุนเมือง

หมวดหมู่:บุคคลที่เกิดในคริสต์ทศวรรษ 1350
หมวดหมู่:ราชวงศ์หงสาวดี
นางจันทะมังคะละที่ 2

**นางจันทะมังคะละที่ 2** (, ; ประมาณ ค.ศ. 1340–1365) หรือในเรื่อง ราชาธิราช เรียก **นางมุเอียด** พระอัครมเหสีในพระยาอู่ กษัตริย์องค์ที่ 8 แห่งอาณาจักรเมาะตะมะ-หงสาวดี พระองค์เป็นพระอัครมเหสีพระองค์แรกของพระยาอู่

นางจันทะมังคะละที่ 2 เมื่อแรกประสูติมีพระนามว่า **นางมุเอียด** เป็นธิดาคนโตของเสนาบดีผู้ใหญ่ชื่อ **Than Bon** ซึ่งพระนางและพระขนิษฐาอีก 2 พระองค์คือ นางอำเตียว หรือ **นางมุกอ** และ นางมหาจันทาเทวี หรือ **นางมุชีพ** ได้เป็นพระมเหสีหลังพระยาอู่ขึ้นครองราชย์ ต่อมาพระขนิษฐาอีกพระองค์หนึ่งคือ พระนางสิริมายาเทวี หรือ **นางมุเตียว** ได้เข้ามาเป็นพระมเหสีของพระยาอู่ในอีก 5 ปีต่อมา

เนื่องจากนางจันทะมังคะละที่ 2 ไม่มีพระโอรส-ธิดาพระนางจึงรับพระนัดดาคือ **มะยีกำกอง** (พระโอรสของพระนางสิริมายาเทวีกับมังลังกาพระอนุชาต่างพระมารดาของพระยาอู่) เป็นพระโอรสบุญธรรม พระนางสิ้นพระชนม์ที่ ดอนวุน ประมาณ ค.ศ. 1360 ซึ่งไม่กี่ปีหลังจากพระยาอู่หลบหนีออกจากเมืองเมาะตะมะโดยกองทัพกบฏภายใต้การนำของ สมิงพระตะบะ ซึ่งก่อนพระนางจะสิ้นพระชนม์ได้กราบทูลพระยาอู่มิให้ลงโทษมะยีกำกองจากนั้นไม่นานพระนางก็สิ้นพระชนม์

หมวดหมู่:บุคคลที่เสียชีวิตในคริสต์ทศวรรษ 1360
หมวดหมู่:ราชวงศ์หงสาวดี
ทอเลมีที่ 4

**ทอเลมีที่ 4** หรือ **ทอเลมีที่ 4 ฟิโลพาเตอร์** (กรีก: Πτολεμαῖος Φιλοπάτωρ, ปโตเลมออส ฟิโลพาเตอร์ "ทอเลมีผู้เป็นที่รักของพระบิดา"; ครองราชย์ระหว่าง 221-204 ปีก่อนคริสตกาล) เป็นพระราชโอรสของฟาโรห์ทอเลมีที่ 3 กับพระนางเบเรนิซที่ 2 เป็นฟาโรห์พระองค์ที่สี่ของราชวงศ์ทอเลมีแห่งอียิปต์โบราณ และเกิดความเสื่อมอำนาจลงของราชวงศ์ทอเลมีในรัชสมัยของพระองค์

## ครอบครัว
พระองค์ได้มีพระราชโอรสกับพระนางอาร์ซิโนเอที่ 3 คือ ทอเลมีที่ 5 เอปิฟาเนส ซึ่งเป็นพระสวามีของพระนางคลีโอพัตราที่ 1 ไซร่า ซึ่งเป็นพระราชธิดาของพระเจ้าแอนทิโอคัสมหาราช กับพระนางลาโอดิซที่ 3

## อ้างอิง

หมวดหมู่:ราชวงศ์ทอเลมี
ตำบลโจดหนองแก

**โจดหนองแก** เป็นตำบลหนึ่งในอำเภอพล จังหวัดขอนแก่น

## ประวัติ
โจดหนองแกเดิมเป็นหมู่บ้านเล็ก ๆ ในเขตตำบลเมืองพล อำเภอพล ได้ชื่อว่า บ้านโจดหนองแก เนื่องจากมีหนองน้ำ ซึ่งมีต้นแก และหน่อโจด เป็นจำนวนมากในบริเวณหนองน้ำนั้น ต่อมาเมื่อวันที่ 24 กันยายน พ.ศ. 2513 ทางราชการได้แบ่งโอนหมู่บ้านจำนวน 10 หมู่บ้านของตำบลเมืองพล ออกมาจัดตั้งเป็นตำบลใหม่ ชื่อว่า **ตำบลโจดหนองแก** อำเภอพล และในเมื่อวันที่ 5 กรกฎาคม พ.ศ. 2516 มีการจัดตั้ง **สภาตำบลโจดหนองแก** อำเภอพล จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น **องค์การบริหารส่วนตำบลโจดหนองแก** อำเภอพลจนถึงปัจจุบัน 

## ที่ตั้งและอาณาเขต
ตำบลโจดหนองแกตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ องค์การบริหารส่วนตำบลบ้านหัน (อำเภอโนนศิลา)
* ทิศใต้ ติดต่อ เทศบาลเมืองเมืองพล, องค์การบริหารส่วนตำบลเมืองพล
* ทิศตะวันออก ติดต่อ องค์การบริหารส่วนตำบลโสกนกเต็น
* ทิศตะวันตก ติดต่อ องค์การบริหารส่วนตำบลหนองแวงนางเบ้า, องค์การบริหารส่วนตำบลเก่างิ้ว

## การแบ่งเขตการปกครอง
ตำบลโจดหนองแกแบ่งเขตการปกครองออกเป็น 11 หมู่บ้าน ดังนี้

## การศึกษา
**โรงเรียนก่อนปฐมวัย**
* ศูนย์พัฒนาเด็กเล็กบ้านโจดหนองแกหนองสิม
* ศูนย์พัฒนาเด็กเล็กบ้านเตาเหล็ก
* ศูนย์พัฒนาเด็กเล็กบ้านหนองหว้า
**โรงเรียนประถมศึกษา**
* โรงเรียนบ้านเตาเหล็ก
* โรงเรียนบ้านหนองเรือ
**โรงเรียนประถมศึกษา (ขยายโอกาส)**
* โรงเรียนบ้านโจดหนองแกหนองสิม
* โรงเรียนบ้านวังขอนพาดหนองแวง
* โรงเรียนบ้านหนองหว้าสามัคคี
**ศูนย์การเรียนชุมชนตำบลโจดหนองแก**

**ที่อ่านหนังสือพิมพ์ประจำหมู่บ้าน**

## อ้างอิง

โจดหนองแก
โจดหนองแก
ปารีสวอลเลย์

**ปารีสวอลเลย์** () เป็นสโมสรวอลเลย์บอลอาชีพในปารีส, ประเทศฝรั่งเศส โดยทีมนี้เข้าแข่งขันในลีกอา นอกจากนี้สโมสรได้รับรางวัลชนะเลิศวอลเลย์บอลลีกอา 9 สมัย วอลเลย์บอลชายกุปเดอฟร็องส์ 4 สมัย และวอลเลย์บอลชายซูแปร์กุปเดอฟร็องส์ 3 สมัย

## เกียรติประวัติ
***[[ซีอีวีแชมเปียนส์ลีก]]**
*: 16px **ชนะเลิศ** (1 สมัย) : 2001
***[[ซีอีวีคัพ|ซีอีวีท็อปทีมคัพ]]**
*: 16px **ชนะเลิศ** (2 สมัย) : 2000, 2014
***ซีอีวีซูเปอร์คัพ**
*: 16px **ชนะเลิศ** (1 สมัย) : 2000
***ลีกอา**
*: 16px **ชนะเลิศ** (9 สมัย) : 2000, 2001, 2002, 2003, 2006, 2007, 2008, 2009, 2016
***กุปเดอฟร็องส์**
*: 16px **ชนะเลิศ** (4 สมัย) : 1999, 2000, 2001, 2004
***ซูแปร์กุปเดอฟร็องส์**
*: 16px **ชนะเลิศ** (3 สมัย) : 2004, 2006, 2013

## แหล่งข้อมูลอื่น
* Official website

หมวดหมู่:สโมสรกีฬาที่ก่อตั้งในปี พ.ศ. 2541
ปารีส
อาร์ซิโนเอที่ 3

**อาร์ซิโนเอที่ 3 ฟิโลพาเตอร์** (, *Arsinóē hē Philopátо̄r*, ซึ่งหมายความว่า "อาร์ซิโนเอผู้เป็นที่รักของบิดา", ประสูติเมื่อ 246 หรือ 245 ปีก่อนคริสตกาล - 204 ปีก่อนคริสตกาล) เป็นสมเด็จพระราชินีแห่งอียิปต์โบราณในช่วง 220 - 204 ปีก่อนคริสตกาล พระองค์เป็นพระราชธิดาของฟาโรห์ทอเลมีที่ 3 กับพระนางเบเรนิซที่ 2 พระองค์เป็นดำรงตำแหน่งพระราชินีแห่งราชวงศ์ทอเลมีโดยทรงอภิเษกสมรสกับพระอนุชาของพระองค์ คือ ทอเลมีที่ 4 พระองค์และพระสวามีของพระองค์ทรงเป็นที่รักและนับถือโดยชาวอียิปต์

## พระชนม์ชีพ
ระหว่างปลายเดือนตุลาคมและต้นเดือนพฤศจิกายนใน 220 ปีก่อนคริสตกาล พระองค์ทรงได้อภิเษกสมรสกับทอเลมีที่ 4 ซึ่งเป็นพระน้องชายของพระองค์ พระองค์เข้ามามีส่วนร่วมในการปกครองของประเทศอย่างน้อยก็ในแง่ของการยอมรับจากรัฐมนตรีว่าการกระทรวงที่ทรงพลังอย่างซอซิบิอุส 

ใน 217 ปีก่อนคริสตกาล พระองค์เดินทัพกับทอเลมีที่ 4 และกองทัพ 55,000 นายในยุทธการที่ราเฟียในปาเลสไตน์ต่อพระเจ้าแอนทิโอคัสมหาราชผู้มีทัพ 68,000 นาย พระองค์ทรงเป็นหนึ่งในการสงบศึกในสงครามราเฟียที่ปาเลสไตน์ระหว่างทอเลมีที่ 4 กับพระเจ้าแอนติโอคัสมหาราช

ในฤดูร้อนเมื่อ 204 ปีก่อนคริสต์ศักราช ทอเลมีที่ 4 พระองค์ทรงถูกลอบปลงพระชนม์ในพระราชวัง ก่อนที่พระองค์จะได้ทราบเรื่องการสิ้นพระชนม์ของพระสวามีของพระองค์ ซึ่งจะช่วยป้องกันพระองค์จะขึ้นมามีอำนาจ

## พระราชโอรสและธิดา
* ทอเลมีที่ 5 เอปิฟาเนส

## สิ่งสืบทอด
เอราโตสเทแนสเขียนเอกสารชื่อ Arsinoe ซึ่งมีเนื้อหาเป็นบันทึกความทรงจำของพระราชินีที่ปัจจุบันสูญหาย เอกสารนี้ได้รับการอ้างอิงจากนักวิชาการสมัยโบราณหลายคน

ภาพเหมือนของพระองค์นั้นก็หายากเช่นกัน แต่ปรากฏในรูปแบบรูปปั้นครึ่งตัวที่ทำด้วยหินอ่อน และในสัมฤทธิ์

## หมายเหตุ

## อ้างอิง


หมวดหมู่:ฟาโรห์หญิง
คาสเซิลวาเนีย III แดรกคูลาส์เคิร์ส

**คาสเซิลวาเนีย III แดรกคูลาส์เคิร์ส** (; ) เป็นวิดีโอเกมที่ผลิตขึ้นในปี ค.ศ. 1989 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับแฟมิคอม

เนื้อเรื่องของ*คาสเซิลวาเนีย III แดรกคูลาส์เคิร์ส*เป็นตอนสืบเนื่องสู่*คาสเซิลวาเนีย*ต้นฉบับ (เหมือนเกมที่แล้วของเกมบอย *[[คาสเซิลวาเนีย ดิแอดเวนเจอร์]]*) จัดในโลกไม่กี่ศตวรรษก่อนเหตุการณ์ของเกมต้นฉบับ. ตัวเอกของเกมคือ เทรเวอร์ เบลมอนต์, บรรพบุรุษของวีรบุรุษต้นฉบับ ไซม่อน เบลมอนต์

## เนื้อเรื่อง
ปีหนึ่งคือ พ.ศ. 2019, เคานท์แดรกคูลาได้เริ่มทำลายทวีปยุโรปกับกองทัพปีศาจ. วงศ์ตระกูลเบลมอนต์แห่งนักล่าแวมไพร์, ครั้งหนึ่งถูกเนรเทศในวัลลาเซีย, ถูกเรียกเข้าสู่การปฏิบัติโดยคริสตจักร. พวกเขากลัวพลังเหนือมนุษย์ของเบลมอนต์, แต่ด้วยแดรกคูลาแสนอันตรายที่จะกลืนยุโรปในความมืด, พวกเขาจากไปโดยไม่มีทางเลือก แต่ต้องเรียกเทรเวอร์ เบลมอนต์, ผู้ถือแส้แวมไพร์คิลเล่อร์คนปัจจุบัน

ในเกมนี้จะใช้ตัวเล่นช่วย 3 คนคือ: ไซฟ่า เบลนาเดส, แม่มดผู้ที่ใช้เวทมนตร์; แกรนต์ ดานัสตี, โจรสลัดผู้ที่ปีนกำแพงได้; และ อัลลูคาร์ด, ลูกชายของแดรกคูลา ลูกครึ่งแวมไพร์ผู้ที่สามารถยิงลูกไฟ และ แปลงร่างเป็นค้างคาว.

หมวดหมู่:วิดีโอเกมที่ออกวางจำหน่ายในปี พ.ศ. 2532
หมวดหมู่:คาสเซิลวาเนีย
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับแฟมิคอม
คู่มหากาฬ ซ่าส์สะท้านเมือง

**คู่มหากาฬ ซ่าส์สะท้านเมือง** (อังกฤษ: Lethal Weapon) เป็นละครโทรทัศน์อเมริกาที่สร้างขึ้นในปี พ.ศ. 2559 ออกอากาศในปี พ.ศ. 2559 ช่อง Fox โดยมีเนื้อเรื่องมาจาก ภาพยนตร์จตุรภาคริกก์ส คนมหากาฬ ที่ เมล กิ๊บสัน และ เดนนี่ โกลฟเวอร์ แสดงนำ นำแสดงโดย เดมอน เวย์ยันส์, เคลย์น ครอว์ฟอร์ต, จอร์ดานา เบรวสเตอร์ ,คีชา ชาร์ป, เควิน ราห์ม, โจนาธาน เฟอร์นันเดส, ชันด์เลอร์ คินนีย์, เดนเต้ บราวน์, ไมเคิล มิตเชนอร์ ออกอากาศในประเทศไทยทางช่อง โมโน 29 ในปี พ.ศ. 2560

## เนื้อเรื่องย่อ
เรื่องราวของเจ้าหน้าที่ตำรวจเท็กซัสและอดีตนาวิกโยธิน นามว่า มาร์ติน ริกส์ ที่ทนทุกข์ทรมานจากการสูญเสียภรรยาและลูกในอุบัติเหตุ เขาย้ายมาอยู่ที่นครลอสแอนเจลิสเพื่อเริ่มต้นชีวิตใหม่ และที่นี่เขาได้พบกับคู่หูคนใหม่ โรเจอร์ เมอร์ทัค นักสืบแห่งกรมตำรวจลอสแอนเจลิส ที่เพิ่งฟื้นจากโรคหัวใจมาหยกๆ แต่ต้องมารับมือกับคู่หูบ้าพลังอย่างเขา

## นักแสดงนำ
*เดมอน เวย์ยันส์ รับบท โรเจอร์ มาทัช
*เคลย์น ครอว์ฟอร์ต รับบท มาร์ติน ริกก์ส
*จอร์ดานา เบรวสเตอร์ รับบท ดร.  เมารีน คาร์ฮิลล์
*คีชา ชาร์ป รับบท ทริช มาทัช
*เควิน ราห์ม รับบท กัปตันบรู๊ค เอเวอรี
*โจนาธาน เฟอร์นันเดส รับบท โบนาร์ด สกอร์เซเซ่
*ชันด์เลอร์ คินนีย์ รับบท ไรอาน่า มาทัช
*เดนเต้ บราวน์ รับบท รับบท โรเจอร์ มาทัช เจอาร์
*ไมเคิล มิตเชนอร์ รับบท นักสืบซอนย่า ไบลีย์

## อ้างอิง

## แหล่งข้อมูลอื่น
* 

## ลำดับรายการโทรทัศน์
ลูซิเฟอร์ ยมทูตล้างนรก

**ลูซิเฟอร์ ยมทูตล้างนรก** (อังกฤษ: Lucifer) เป็นละครโทรทัศน์แนวอาชญากรรมผสมเรื่องลึกลับ ออกอากาศทางช่อง Fox ในสหรัฐอเมริกา ตั้งแต่วันที่ 25 มกราคม พ.ศ. 2558 จนถึงปัจจุบัน ในไทยออกอากาศช่อง โมโน 29 

## นักแสดงนำ
*ทอม เอลลิส รับบท ลูนิเฟอร์ มอร์นิงสตาร์
*ลอว์เรน เจอร์แมน
*เควิน อะเลจันโดร
*ดี บี วูดไซด์
*เลสลีย์-แอนน์ เบรนด์ท
*สการ์เลทท์ เอสเทเวส
*เควิน ลันกิน
*ราเชล ฮาร์นิส
*ทริเซีย เฮลเฟอร์
*เอมี่ การ์เซีย  
* ทอม เวลลิง รับบท เลียวทีแนนท์ มาร์คัส เพียซ / เคน (ซีซัน 3)

## อ้างอิง

## แหล่งข้อมูลอื่น
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน

หมวดหมู่:ผลงานต้นฉบับของเน็ตฟลิกซ์
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
วิกตอเรียส์ซีเคร็ตแฟชั่นโชว์ 2015

**วิกตอเรียส์ซีเคร็ตแฟชั่นโชว์ 2015** (อังกฤษ: Victoria's Secret Fashion Show 2015) เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ อาดรียานา ลีมา, อาเลซังดรา อังบรอซียู, กันดิส สวาเนปุล, ลิลี ออลดริดจ์, เบฮาตี ปรินส์ลัว, เอลซา ฮอสค์, ไลส์ รีเบย์รู, ซารา ซังไปยู, เจค จากาเชียค, เคท กริโกเรียวา, มาร์ธา ฮันต์, เทย์เลอร์ ฮิลล์, แจสมิน ทุกส์, โรเม สไตรด์, และสเตลลา แม็กซ์เวลล์

วิกตอเรียส์ซีเคร็ตแฟชั่นโชว์ ค.ศ. 2015 จัดแสดงขึ้นที่นครนิวยอร์ก สหรัฐอเมริกา ร่วมการแสดงดนตรีโดยเอลลี โกลดิง, เซลีนา โกเมซ, เดอะวีกเอนด์, และรีแอนนา แต่การแสดงของรีแอนนาถูกยกเลิก เพราะเธอต้องโฟกัสกับอัลบั้มใหม่ของเธอ

## กลุ่มแฟชั่นโชว์

### ส่วนที่ 1: Boho Psychedelic

### ส่วนที่ 2: จิตกรรมนางฟ้า

### ส่วนที่ 3: ผีเสื้อแปลกประหลาด

### ส่วนที่ 4: PINK USA

### ส่วนที่ 5: นางฟ้าน้ำแข็ง

### ส่วนที่ 6: ดอกไม้ไฟ

## ตอนจบ

## อ้างอิง


## แหล่งข้อมูลอื่น
* เว็บไซต์อย่างเป็นทางการ

หมวดหมู่:วิกตอเรียส์ซีเคร็ต
อีแวร์ดง-เล-แบ็ง

**อีแวร์ดง-เล-แบ็ง** () เป็นเมืองในรัฐโวของประเทศสวิตเซอร์แลนด์ ตั้งอยู่ในภาครอม็องดีทางตะวันตกของประเทศ ใกล้กับชายแดนฝรั่งเศส จึงเป็นเมืองที่ใช้ภาษาฝรั่งเศสเป็นหลัก เมืองนี้ตั้งอยู่ทางใต้สุดของทะเลสาบเนอชาแตล ถือเป็นเมืองที่มีความสำคัญลำดับของของรัฐโวรองจากเมืองโลซาน เมืองนี้มีชื่อเสียงในเรื่องบ่อน้ำร้อนและตั้งอยู่ท่ามกลางทิวเขาฌูว์รา

## อ้างอิง

หมวดหมู่:เมืองในประเทศสวิตเซอร์แลนด์
หมวดหมู่:เทศบาลในรัฐโว
มิสแกรนด์มีรี

**มิสแกรนด์มีรี** (***') เป็นการประกวดนางงามระดับเขตของ[[:en:Miri Division|เขตมีรี]], [[รัฐซาราวัก]], [[ประเทศมาเลเซีย]] เพื่อคัดเลือกตัวแทนเข้าร่วมการประกวด[[มิสแกรนด์ซาราวัก]] เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2018 โดยผู้ที่ได้ตำแหน่งชนะเลิศและรองชนะเลิศอันดับที่ 1 ในการประกวด จะได้เป็นตัวแทนของเขตในการประกวด[[มิสแกรนด์ซาราวัก]] เพื่อหาตัวแทนระดับรัฐสำหรับการประกวดระดับชาติบนเวที[[มิสแกรนด์มาเลเซีย]] ผู้อำนวยการกองประกวดมิสแกรนด์มีรีคนปัจจุบัน คือ '''เบรนดอน ปีเตอร์''' (Brandon Peter) ซึ่งได้รับสิทธิ์ในการจัดประกวดมิสแกรนด์มีรีจากองค์กรมิสแกรนด์ซาราวักมาตั้งแต่ ปี ค.ศ. 2018 เป็นต้นมา

== ผู้ดำรงตำแหน่ง ==


== รองชนะเลิศ ==

== รางวัลพิเศษ ==


== ผลงานการเข้าประกวดระดับรัฐ ==
=== มิสแกรนด์ซาราวัก ===
*  ชนะเลิศ
*  รองชนะเลิศ
*  เข้ารอบสุดท้าย



== การจัดประกวด ==
=== มิสแกรนด์มีรี 2018 ===

มิสแกรนด์มีรี 2018 (***') เป็นการจัดประกวดมิสแกรนด์มีรีครั้งแรก ผู้ที่ได้รับตำแหน่งมิสแกรนด์มีรี 2018 และรองชนะเลิศอันดับที่ 1 จะได้เป็นตัวแทนของเขตในการประกวดมิสแกรนด์ซาราวัก 2018 ซึ่งจะถูกจัดขึ้นในช่วงต้นปี ค.ศ. 2018 ณ เมืองซีบู, รัฐซาราวัก ทั้งนี้ การจัดประกวดมิสแกรนด์มีรี 2018 รอบสุดท้ายจะถูกจัดขึ้นในวันที่ 10 กุมภาพันธ์ ค.ศ. 2018 ณ โรงแรมเมอริทซ์ มีรี (Merits Miri Hotel), ถนนมีรี – พูจัท, บินตังจายา, เมืองมีรี, รัฐซาราวัก, ประเทศมาเลเซีย ทั้งนี้ การรับสมัครและคัดเลือกเพื่อหาผู้ที่ผ่านเข้ารอบสุดท้ายของการประกวดถูกจัดขึ้นเมื่อวันที่ 16 ธันวาคม ค.ศ. 2017 ณ ห้างสรรพสินค้าบินตังเมกะมอล์ (Bintang Megamall) ชั้น 3, ถนนมีรี – พูจัท, นครมีรี

ผู้เข้าประกวดที่ผ่านการคัดเลือกเข้าสู่การประกวดมิสแกรนด์มีรี 2018 รอบสุดท้าย มีดังนี้
*  ชนะเลิศ
*  รองชนะเลิศ
*  เข้ารอบสุดท้าย

## รายนามผู้อำนวยการกองประกวดมิสแกรนด์มีรี

## ดูเพิ่ม
* มิสแกรนด์อินเตอร์เนชันแนล
* มิสแกรนด์มาเลเซีย

## อ้างอิง

หมวดหมู่:มิสแกรนด์มาเลเซีย
โทษที่เอาแต่ใจ

**โทษที่เอาแต่ใจ (sorry)** เป็นซิงเกิลเพลงของเป๊ก ผลิตโชค อายนบุตร  คลิปมิวสิควิดีโอนี้อัปโหลดขึ้นบนเว็บไซต์ยูทูบอย่างเป็นทางการครั้งแรกในวันที่ 10 กรกฎาคม พ.ศ. 2560 เป็นการทำงานในสังกัดค่ายเพลงไวท์มิวสิก ในเครือจีเอ็มเอ็ม แกรมมี่ ประพันธ์คำร้องโดย Yaninและ ตุล ไวทูรเกียรติ แต่งทำนองโดย Yanin และเรียบเรียงโดย สุเมธ กิจธนโสภา (Yaak Lab) และตุล ไวทูรเกียรติ 

เป็นแนวเพลงโซล, ฟังก์, อาร์แอนด์บี  มีท่อนแรป มีกรูฟเบาๆ ซึ่งมีการปล่อยทีเซอร์ความยาว 9 วินาทีออกมาก่อน เนื้อหาเพลงพูดถึงความเอาแต่ใจ ที่ไม่ค่อยแสดงออกว่ารัก แต่จริงๆแล้วยังเป็นคนเดิม ที่รักและคงขาดเธอไม่ได้ เป็นเพลงสตริงคอร์ด มีท่อนแรปที่ผลิตโชคเขียนเอง มิวสิควิดีโอมีสีสันสดใส มีอาร์ทแบบยุค 90 ร่วมแสดงโดยกิ๊ฟ สิรินาถ สุคันธรัต มีการเปิดตัวมิวสิควิดีโอและเพลงโทษที่เอาแต่ใจ (sorry) ในกิจกรรม Happy First Day วันเกิดซิงเกิ้ล ณ Retro live cafe พร้อมแฟนคลับนับพัน

## การตอบรับ
เพลง "โทษที่เอาแต่ใจ (sorry)" ได้ทุบสถิติเพลงไทยเพลงแรกที่ยอดดาวน์โหลดสูงที่สุด Top iTunes Best Record (ทะลุหลักพันตั้งแต่สัปดาห์แรก)(1330) บน iTunes มีการเอามิวสิควิดีโอเพลง“โทษที่เอาแต่ใจ (sorry)”และคลิปวีดีโอต่างๆของเป๊ก ผลิตโชคขึ้นจอ LED ห้างดิ เอ็มควอเทียร์(Emquartier) และห้างเอ็มโพเรียม(Emporium) และมีการทำ FLASH MOB เพลงโทษที่เอาแต่ใจใจกลางกรุงเทพตามมา 
* อันดับที่ 9 ประจำปี 2017 Best of 2017 - MusicLibrary Chart of the year ชนะการvoteมากที่สุดแห่งปี 2017  อยู่ใน chart 20 สัปดาห์ แชมป์ Popular vote 19 สมัย คะแนนรวม 22,686 คะแนน 
* ลำดับที่ 8 เพลงที่ Hitz ที่สุดแห่งปี 2017 คลื่น 95.5 Virgin HitZ เพลงปล่อยวันที่ 10ก.ค.60 เข้าชาร์ตครั้งแรกมาในอันดับที่ 13 เมื่อวันที่ 19ส.ค.60 อยู่บนชาร์ตทั้งหมด 12 สัปดาห์ และได้อันดับที่ 1 สองสัปดาห์ คือเมื่อวันที่ 30ก.ย.60 และ 7ต.ค.60
* ขึ้นอันดับ Top spin และ Top Air Play ติดต่อกันตลอดเดือนกันยายน 2560 บนชาร์ทIntensive Watch Music Chart ชาร์ตที่วัดผลจากการเปิดเพลงทางคลื่นวิทยุในเขตพื้นที่กทม.และปริมณฑล หรือ IW TOP 40 
* อันดับที่ 1 ประจำเดือนกันยายน IW TOP 40  โดยเปิดทั้งหมด 905 spin

## รางวัล
*รางวัล MTV Fan Picks 20: Favorite Asian Music Videos Of 2017 โดย MTV ASIA เมื่อ 31 ธันวาคม 2560
*รางวัลเพลงแห่งปี  YES AWARDS จาก YES R&B คาราโอเกะ เมื่อ 25 ธันวาคม 2560

## ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงโซลไทย
หมวดหมู่:เพลงอาร์แอนด์บีไทย
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:เพลงของผลิตโชค อายนบุตร
หมวดหมู่:เพลงที่ประพันธ์คำร้องโดยตุล ไวทูรเกียรติ
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
ตำบลดอนดู่

**ดอนดู่** เป็นตำบลหนึ่งในอำเภอหนองสองห้อง จังหวัดขอนแก่น

## ประวัติ
ดอนดู่แต่เดิมนั้นเป็นเพียงหมู่บ้านในการปกครองของตำบลคึมชาด อำเภอหนองสองห้อง ต่อมาเมื่อวันที่ 1 กันยายน พ.ศ. 2522 ทางราชการได้ประกาศจัดตั้งเป็นตำบลดอนดู่ อำเภอหนองสองห้อง ตามกฎหมายลักษณะปกครองท้องที่ พ.ศ. 2457 โดยแยกหมู่บ้านจำนวน 9 หมู่บ้าน มาจัดตั้งขึ้น และหลักจากนั้นได้มีการจัดตั้ง **สภาตำบลดอนดู่** ขึ้นในพื้นที่ตำบล

จนกระทั่งวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลดอนดู่เป็น **องค์การบริหารส่วนตำบลดอนดู่** จนถึงปัจจุบัน

## ที่ตั้งและอาณาเขต
ตำบลดอนดู่ตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลวังม่วง, ตำบลสระแก้ว (อำเภอเปือยน้อย)
* ทิศใต้ ติดต่อ ตำบลหนองไผ่ล้อม, ตำบลดอนกอก (อำเภอนาโพธิ์ จังหวัดบุรีรัมย์)
* ทิศตะวันออก ติดต่อ ตำบลปอพาน (อำเภอนาเชือก จังหวัดมหาสารคาม)
* ทิศตะวันตก ติดต่อ ตำบลคึมชาด, ตำบลดอนดั่ง

## การแบ่งเขตการปกครอง
ตำบลดอนดู่แบ่งเขตการปกครองออกเป็น 12 หมู่บ้าน ดังนี้

* หมู่ที่ 1 บ้านหนองแวงยาว
* หมู่ที่ 2 บ้านหนองแสง
* หมู่ที่ 3 บ้านโนนท่อน
* หมู่ที่ 4 บ้านหนองไผ่น้อย
* หมู่ที่ 5 บ้านดอนดู่
* หมู่ที่ 6 บ้านโนนสะอาด
* หมู่ที่ 7 บ้านหัวหนองแวง
* หมู่ที่ 8 บ้านหนองบัวลอง
* หมู่ที่ 9 บ้านกุดหว้า
* หมู่ที่ 10 บ้านห้วยตะกั่ว
* หมู่ที่ 11 บ้านป่าหวาย
* หมู่ที่ 12 บ้านดอนดู่เหนือ

## อ้างอิง

ดอนดู่
ดอนดู่
หมวดหมู่:อำเภอหนองสองห้อง
ตำบลโนนข่า

**โนนข่า** เป็นตำบลหนึ่งในอำเภอพล จังหวัดขอนแก่น มีสภาพพื้นที่เป็นที่ราบสูงสลับด้วยที่ราบลุ่มเป็นบางตอน มีป่าไม้เบญจพรรณขึ้นอยู่โดยทั่วไป สภาพดินเป็นดินร่วนปนทราย

## ประวัติ
โนนข่าแต่เดิมนั้นเป็นเพียงหมู่บ้านขึ้นอยู่กับการปกครองของตำบลหนองมะเขือ ต่อมาเมื่อวันที่ 13 สิงหาคม พ.ศ. 2529 ทางราชการได้ประกาศแบ่งแยกท้องที่ออกมาจัดตั้งเป็น **ตำบลโนนข่า** อยู่ในเขตการปกครองของอำเภอพล สาเหตุที่ชื่อตำบลโนนข่า เพราะว่าบ้านโนนข่าซึ่งเป็นหมู่บ้านหนึ่งในตำบลมีประชากรและจำนวนครัวเรือนมากที่สุด ต่อมามีการจัดตั้ง **สภาตำบลโนนข่า** ในพื้นที่

จนต่อมาเมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลโนนข่าเป็น **องค์การบริหารส่วนตำบลโนนข่า**จนถึงปัจจุบัน

## ที่ตั้งและอาณาเขต
ตำบลโนนข่าตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลเมืองพล
* ทิศใต้ ติดต่อ ตำบลหนองแวงโสกพระ
* ทิศตะวันออก ติดต่อ ตำบลหนองแวงโสกพระ
* ทิศตะวันตก ติดต่อ ตำบลหนองมะเขือ

## การแบ่งเขตการปกครอง
ตำบลโนนข่าแบ่งเขตการปกครองออกเป็น 9 หมู่บ้าน ดังนี้

* หมู่ที่ 1 บ้านห้วยโจด
* หมู่ที่ 2 บ้านหัวนา
* หมู่ที่ 3 บ้านบ่อตะครอง
* หมู่ที่ 4 บ้านหนองแวงแอก
* หมู่ที่ 5 บ้านโนนข่า
* หมู่ที่ 6 บ้านโนนทัน
* หมู่ที่ 7 บ้านบุอ้ายตู้
* หมู่ที่ 8 บ้านโนนเมือง
* หมู่ที่ 9 บ้านโนนฝ้าย

## อ้างอิง

โนนข่า
โนนข่า
ตำบลโสกนกเต็น

**โสกนกเต็น** เป็นตำบลหนึ่งในอำเภอพล จังหวัดขอนแก่น เป็นที่ราบลุ่ม แต่มีบางส่วนที่อยู่บนที่ราบสูง โดยทั่วไปจะอาศัยน้ำจากแหล่งน้ำตามธรรมชาติ คือ หนองน้ำ ลักษณะดินเป็นดินร่วนปนทราย

## ประวัติ
โสกนกเต็นเดิมเป็นหมู่บ้านในเขตตำบลเมืองพล อำเภอพล เมื่อวันที่ 27 กรกฎาคม พ.ศ. 2531 ทางราชการได้แบ่งโอนหมู่บ้านจำนวน 9 หมู่บ้าน ออกมาจัดตั้งเป็นตำบลใหม่ ชื่อว่า **ตำบลโสกนกเต็น** และต่อมาได้มีการจัดตั้ง **สภาตำบลโสกนกเต็น** ในพื้นที่

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลโสกนกเต็นเป็น **องค์การบริหารส่วนตำบลโสกนกเต็น**จนถึงปัจจุบัน

## ที่ตั้งและอาณาเขต
ตำบลโสกนกเต็นตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อตำบลโจดหนองแก
* ทิศใต้ ติดต่อตำบลเมืองพล
* ทิศตะวันออก ติดต่อตำบลวังหิน, ตำบลหนองเม็ก (อำเภอหนองสองห้อง)
* ทิศตะวันตก ติดต่อตำบลโจดหนองแก

## การแบ่งเขตการปกครอง
ตำบลโสกนกเต็นแบ่งเขตการปกครองออกเป็น 11 หมู่บ้าน ดังนี้

* หมู่ที่ 1 บ้านโสกนกเต็น
* หมู่ที่ 2 บ้านป่าเป้า
* หมู่ที่ 3 บ้านหนองบัว
* หมู่ที่ 4 บ้านโคกล่าม
* หมู่ที่ 5 บ้านเพ็กน้อย
* หมู่ที่ 6 บ้านหัวคู
* หมู่ที่ 7 บ้านโสกขามน้อย
* หมู่ที่ 8 บ้านหนองบัวน้อย
* หมู่ที่ 9 บ้านกลาง
* หมู่ที่ 10 บ้านโสกนกเต็นพัฒนา
* หมู่ที่ 11 บ้านหนองบัวสันติสุข

## อ้างอิง

โสกนกเต็น
โสกนกเต็น
องค์การบริหารส่วนตำบลหัวทุ่ง

**องค์การบริหารส่วนตำบลหัวทุ่ง** อาจหมายถึง
* องค์การบริหารส่วนตำบลหัวทุ่ง อำเภอพล จังหวัดขอนแก่น
* องค์การบริหารส่วนตำบลหัวทุ่ง อำเภอลอง จังหวัดแพร่